360 ansatte på vinduesfabrikken Ideal Combi i Hurup i Thy har nedlagt arbejdet. Det skriver TV Midtvest. Ledelsen vil ændre på tillægsreglerne i forbindelse med aftenarbejde på fabrikken, så en medarbejder på aftenholdet vil tjene cirka 100 kroner mindre om dagen. Strejken begyndte torsdag aften hvor 70 medarbejdere fra aftenholdet gik hjem. Fredag formiddag gik yderligere 290 medarbejdere hjem. Ledelsen på Ideal Combi kalder arbejdsnedlæggelsen for overenskomststridig, og den er derfor fredag blevet behandlet i Arbejdsretten.

Referat:
Medarbejderne på Ideal Combi i Hurup i Thy nedlagde torsdag arbejdet.